चंबल से पानी लाने में अभी लगेगा समय
जलदाय मंत्री ने कहा 4718 करोड़ रुपए की चंबल पेयजल योजना की डीपीआर कर दी जारी
योजना
जन स्वास्थ्य अभियांत्रिकी मंत्री किरण माहेश्वरी का स्वागत भाजपा की ओर से पुराना दिल्ली रोड स्थित एक होटल में किया गया। कार्यक्रम भाजपा के जिलाध्यक्ष पंडित धर्मवीर शर्मा नेतृत्व में स्वागत किया गया। प्रवक्ता दीपक यादव ने बताया कि स्वागत कार्यक्रम में खाद्य एवं नागरिक आपूर्ति मंत्री हेमसिंह भडाना, विधायक बनवारी लाल सिंघल सहित कार्यकर्ता शामिल हुए। इस दौरान शहर में पानी की समस्या को लेकर भी बातचीत हुई।
कृषि क्षेत्र की काॅलोनियों में पानी की समस्या का समाधान हो
अलवर| जलअभियांत्रिकी मंत्री किरण माहेश्वरी ने कहा कि कृषि क्षेत्र के विकसित काॅलोनियों में पानी की सप्लाई व्यवस्था के लिए अधिकारी योजना बनाए। 15 दिन में मामले में एक्शन लें। अमृत योजना के माध्यम से इन क्षेत्रों में पानी की व्यवस्था की जाए। पुराना दिल्ली रोड स्थित एक होटल में जलदाय विभाग के अधिकारियों को संबोधित करते हुए उन्होंने कहा कि जन सहभागिता योजना में शामिल करते हुए लोगों के लिए पानी की व्यवस्थाएं करने पर विचार किया जाना चाहिए। बैठक में जलदाय विभाग के अधिकारियों ने जिले में चल रही योजनाओं के बारे में जानकारी दी।
भास्कर संवाददाता | अलवर
जन स्वास्थ्य अभियांत्रिकी मंत्री किरण माहेश्वरी ने कहा कि अलवर जिले में चंबल नदी से पानी लाकर पेयजल समस्या के स्थाई समाधान के लिए 4718 करोड़ रुपए की योजना की डीपीआर जारी हो चुकी है। इससे जिले के 2 हजार गावों तथा 9 शहरों में पेयजल समस्या का स्थाई समाधान होगा। उन्होंने कहा कि शहर में चंबल का पानी लाने में फिलहाल समय लगेगा। योजना से शहर में पानी लाने के लिए सरकार के आरंभिक चरण के काम शुरू हो गए हैं। माहेश्वरी ने पुराना दिल्ली रोड स्थित एक होटल में पत्रकारों से बातचीत में बताया कि पूरे प्रदेश में पानी की कमी है, इसलिए जरूरी है कि नदी और जलाशयों में आने वाले पानी का बचाया जाए। पानी सुरक्षित करने के लिए 174 करोड़ रुपए की लागत से पाइप लाइन डलवाने अन्य कई काम किए जा रहे हैं। भिवाड़ी में 52 करोड़, बहरोड़ में 26 करोड़, तिजारा में 16 करोड़ राजगढ़ में 20 करोड़ की लागत से पानी की योजना पर काम हो रहा है। उन्होंने कहा कि कृषि क्षेत्र में बनी काॅलोनियों में पानी की समस्या को दूर करने के लिए जन सहभागिता योजना को अपनाया जा रहा है। वहां टयूबवेल लगाकर पानी के वितरण का काम भी लोगों को सौंपा गया है। प्रदेश के जलाशयों और इन तक पानी लाने वाली फीडर नहर के रास्ते की रुकावटों को हटाया जा रहा है। पानी की समस्या को दूर करने के लिए 14 ट्यूबवेल लगाए जा रहे हैं। उन्होंने कहा कि पानी को बचाने के लिए शहर में पाइप लाइन बदली जा रही है।
अलवर. मंत्री किरण माहेश्वरी के साथ भाजपा नेता जिला कलेक्टर।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva